Aquest és el procediment que cal seguir per obtenir el certificat de professionalitat o bé l'acreditació parcial acumulable:
Un cop finalitzada la sol·licitud és imprescindible presentar-la per registre.
Un cop finalitzat la sol·licitud s'ha de presentar:
a) Preferentment per via telemàtica atesa a la situació provocada per la crisis del COVID19, es recomana evitar sempre que sigui possible realitzar desplaçaments presencials i presentar la sol·licitud de certificat de professionalitat per via telemàtica, s'ha de presentar el formulari de sol·licitud, un cop ja emplenada, a través de la petició genèrica, a Tràmits Gencat
Si teniu dubtes podeu consular la Guia de suport per fer la petició genèrica.
b) Via presencial, també es pot presentar la sol·licitud original emplenada i impresa, juntament amb una còpia i la documentació complementària requerida, si s'escau, al registre, preferentment de l'Oficina de Treball o del Servei Territorial indicat com a punt de recollida del títol, en la sol·licitud que heu emplenat.
Atesa a la situació actual, us informem que per raons de seguretat intenteu evitar desplaçaments físics a les Oficines de treball, o Serveis Territorials, i que prioritzeu la via telemàtica.
Si finalment, us decanteu per l'opció presencial, la sol·licitud només es pot presentar presencialment si disposeu de cita prèvia concertada a través del telèfon 900 800 046, de dilluns a divendres, de 8 a 14 hores.
Per expedir els certificats de professionalitat o bé les acreditacions parcials acumulables es requereix el pagament d'unes taxes d'acord amb les quotes següents:
Per expedir els certificats de professionalitat i les acreditacions parcials acumulables (per unitat):
Per expedir els duplicats de certificats o bé acreditacions (per unitat):
Per expedir cada duplicat de certificat: 20,65 euros
Per expedir cada duplicat d'acreditació parcial acumulable: 12,65 euros
Els col·lectius que gaudiran d'exempció total de les quotes de la taxa amb la justificació prèvia de la seva situació són:
Les persones sol·licitants membres de famílies monoparentals i nombroses de categoria especial.
Les persones que posseeixen la declaració legal de minusvalidesa en un grau igual o superior al 33%
Les persones subjectes a mesures privatives de llibertat.
Les víctimes d'actes terroristes, els seus cònjuges i els seus fills.
Els subjectes passius en situació d'atur demandants d'ocupació que no perceben cap prestació econòmica.
Els col·lectius que gaudiran d'una bonificació de la quota amb la justificació prèvia de la seva situació són:
Els sol·licitants membres de famílies monoparentals i nombroses de categoria general, en un 50% de la quota.
Els subjectes passius en situació d'atur demandants d'ocupació que perceben alguna prestació econòmica, en un 50% de la quota.
Les persones que poden acreditar el dret a tenir bonificació o exempció d'aquestes taxes ho hauran d'indicar en l'apartat corresponent de la sol·licitud.
S'està exempt de fer el mòdul de pràctiques si s'acredita una experiència laboral d'almenys 3 mesos, amb un mínim de 300 hores treballades en total, durant els últims 5 anys abans de la data de la sol·licitud d'exempció, i que es correspongui amb les capacitats previstes al mòdul del certificat de professionalitat corresponent.
També s'està exempt de fer el mòdul de pràctiques si s'ha obtingut l'acreditació de totes les unitats de competència d'un mateix certificat de professionalitat a través de les convocatòries del programa Acredita't, o bé dels programes que alternen la formació i el treball.